Znamjo solidarity pokazali
Wojerecy (SN/ch). Po pospytanym zapalerskim nadpadźe na nuzowe přebywanišćo požadarjow azyla we Wojerecach je wčera něhdźe 35 ludźi namołwu wobydlerskeho zwjazkarstwa „Wojerecy pomhaja z wutrobu“ na Beethovenowu sćěhowało. Z plakatami „Žadyn čłowjek njeje ilegalny“ a „Ćěkancy su witani“ pokazachu woni před nuzowym přebywanišćom znamjo čłowjeskosće a solidarity. „Tule knježa ciwilna kuraža, sobuzačuće a smilnosć“, praji farar Jörg Michel wobdźělnikam, mjez kotrymiž bě něhdźe dźesać wobydlerjow domu. Tam je 26 požadarjow azyla zaměstnjene. Namołwu sćěhowało je tež Zwjazkarstwo za čłowjeskosć a tolerancu Kamjenc.
Planuja dwaceći premjerow
bos_Latn szl_Latn hrv_Latn